
A CORE CU TNO PERO ATA TNO BEK 


INSTALACION DI ‘DRIJVENDE 
WINDPARKEN’ ENTRE CORSOU Y ARUBA 


MINISTER, POLITICO 
Y MEDIA TA CUESTIONA 
INTEGRIDAD DI OM 


CONTRA GOBIERNO 


VARIOS CASO DEN 
CORTE PA TARDANSA DI 
PERMISO PA PROYECTO 


STRATIX A PRESENTA E 
STRUCTURA RENOBA PA 
FRECUENCIANAN 5G PA ARUBA 

NA Papiamento tin un dicho masha conoci mes cu a bisa: 
“cacho cu nenga weso, ta weso mes e lo come” y esaki tambe 
ta cuadra cu informacion cu sali publica ayera den prensa 
Hulandes pa loke ta energia berde. 


Ayera mainta na Den Haag den un reunion cu e comision 
Tweede Kamer pa loke ta relacionnan den Reino, e manda- 
tario encarga cu asuntonan di clima y energia, esta Rob 
Jetten, a confirma cu tin varios compania Hulandes cu den 
cooperacion cu autoridadnan di Corsou y Aruba, lo bay inicia 
varios proyecto interesante pa loke ta uzo di energia berde. 


Segun e mandatario Hulandes, gobiernonan di e tres paisnan 
aki hunto cu TNO y un grupo di dies empresa Hulandes cu ta 
specialisa den energia innovativo, lo traha hunto pa instala 
mas cu 10 planta di molina di biento cu lo wordo ubica entre 
e islanan di Aruba y Corsou. 


N’e reunion aki a participa Secretario di Estado pa Asuntonan 
di Reino, Alexandra van Huffelen, Minister Rob Jetten encarga 
cu clima y energia y tambe Minister Marc Harbers encarga 
cu infrastructura y waterstaat. 


Minister Jetten a papia di un proyecto grandi y a mustra cu ta 
sumamente importante pa via di e proyecto aki, logra haya 
mas informacion riba e mesun posibilidad aki pa construi e 
tipo di parkenan flotante aki rond mundo. 


Secretario di Estado van Huffelen di su parti a mustra riba 
e importancia di intencion di e dos islanan aki, pa yega na 
produccion di gas hidrogeno cu a posibilidad pa exporta- 
cion, hasta pa Hulanda mes. 


Financiamento di e proyecto aki segun e mandatario, por 
haci uzo di fondonan necesario entrante prome di Januari di 
2025, riba un fondo di 200 miyon euro cu gobierno Hulandes 
lo pone disponibel den e fundacion conoci como “Nationaal 
Groeifonds” cu lo ta disponibel p’e islanan CAS pa proyec- 
tonan. 


Aki tin cu señala cu ta mesun TNO cu Gabinete Wever Croes 
I a dicidi di boicotia ya cu tabata trata di un vision di partido 
AVP, awor ta bolbe mira con TNO ta regresa pa un proyecto 
asina grandi y asina importante. Un decision cu a pone cu a 
perde hopi tempo valioso pa ehecuta e vision di converti isla 
di Aruba como e pais cu mas ta depende di energia berde cu 
ningun otro pais na mundo. 


Pues sin duda un informacion hopi importante y cu ta 
confirma den cierto forma, un mentalidad politico cu tin 
entre politiconan di e pais aki y cu tin cu cambia ya cu tur 
politico cu ta drenta un gobierno pa dirigi e pais aki, mester 
mustra madurez y un mentalidad mas ‘normal’ cu loke ultimo 
añanan tabata e caso. 


A core cu TNO pero ata TNO bek 


Instalacion di ‘drijvende windparken’ entre Corsou y Aruba 

MINISTER 
di 
Asuntonan 
Economico, 
Comunicacion y Desaroyo Sostenibel ta 
anuncia e prijsnan nobo di benta di combus- 
tibel entrante 10 april 2024: 


Gasoline unleaded-premium: 
266,9 cen p/ltr. (+ 11,3 cen) 


Diesel LS: 230,1 cen p/ltr. (- 6,3 cen) 


Kerosin: 210,9 cen p/ltr. (- 4,9 cen) 


E prijsnan ta inclui BBO/BAZV/BAVP 


Cambio den prijs di productonan 
petrolero 10 april 2024 


FOR di basta tempo por a nota riba diferente plataforma di 
media na Aruba, como tambe politico cu ta cuestiona inte- 
gridad di e sistema hudicial riba nos isla. Cual ta algo hopi 
peligroso riba su mes. Un sistema hudicial cu no tin confi- 
ansa di pueblo, hopi lihe lo haya su mes den situacion dificil. 


Ora cu un hues cu ta bin di Hulanda ta bay di acuerdo cu 
abogado Carlo, representando Otmar Oduber, pa scucha 
diferente testigo cu OM inicialmente no a haya necesario, 
ta duna pueblo derecho pa puntra ta kico kier a tapa anto? 


Si un abogado ta haya cu pa defensa di su cliente ta impor- 
tante pa scucha un testigo ta un derecho cu no por wordo 
trapa. Awo mester bay scucha un cantidad grandi di testigo 
incluso e miembronan di Landsrecherche Aruba pa por bin 
splica nan procedura y nan rapportnan oficial. 


Dicon esaki ta peligroso? Imagina cu sali na cla cu verbal- 
isant (Landsrecherche) no ta bisa berdad of a inventa un 
rapport ficticio pa asina por duna su version di e caso mas 
forsa. Esaki ta hustamente loke nos por a tuma nota den e 
ultimo simannan aki ora cu no un, pero dos minister incluy- 
endo netamente e minister di Husticia cu ta responsabel pa 
husticia na Aruba ta cuestiona un miembro di Landsrecherche 
den e caso di sr. Nigel Maduro. 


Un situacion cu ta crea varios pregunta den pueblo 
Si Minister di Husticia ta bisa cu e verbalisant no ta bisa e 
berdad, e lo por sigui eherce e trabou aki? E casonan den 
cual e verbalisant aki ta envolvi por ta na peliger? Ta acto cu 
ta normal den e departamento aki? 
Mester ta consciente cu un persona asina lo traha un rapport 
cu por wordo uza como prueba den un caso penal. Cual ta 
hustamente locual cu e politiconan y media tabata bin ta 
cuestiona y ta precisamente locual den caso di sr. Oduber e 


hues kier scucha mas di dje, di e rapportnan aki. 


Si resulta manera MINJUS ta bisa cu e verbalisant no ta 
papia berdad, kico esaki ta significa pa e departamento y 
OM? Si den e caso di Sr. Maduro e verbalisant ta gaña den 
cua caso mas tabatin mentira? 


Di otro banda si e verbalisant tin un record limpi, ta un 
persona corecto y cu hopi esfuerso a logra bay dilanti den 
su carera profesional, ta dificil pa nos kere cu un politico ta 
gaña aunke cu e ta Minister? E verbalisant den su rapport ta 
indica cu a haya un Whatsapp y un yamada, cual ta hopi facil 
pa confirma door di e team forensico. 


OM ultimamente no tin e confiansa di pueblo y hopi ta 
esunnan cu ta pidi un doorlichting den e departamento. 
Sacando e dos prueba nan aki pa pueblo mira lo kita e duda 
grandi cu ta existi den e caso aki. 


Kisas e tarea ta pa keda den silencio y scapa cara di esunnan 
envolvi, pero te ki dia esaki lo keda scondi? Ken lo ta respon- 
sabel? Ki consecuencia esaki lo tin? 


Minister, politico y media ta cuestiona integridad di OM 

DEN un workshop interactivo dirigi pa Rudolf van der Berg riba 3 di 
april 2024, e adviesbureau Stratix a duna un splicacion riba su conseho 
pa un modelo revisa di compensacion pa uzo di frecuencianan 5G na 
Aruba. E modelo aki, diseña pa stimula uzo y desaroyo economico den 
e epoca di 5G, a hala atencion di stakeholders for di varios sectornan. E 
conseho a ser redacta na encargo di Minister Geoffrey Wever y Directie 
Telecommunicatiezaken. 


E participantenan, consistiendo di representantenan di e sector di teleco- 
municacion, institucionnan gubernamental y no-gubernamental, manera 


Minister Geoffrey Wever: 


Stratix a presenta e structura renoba 
pa frecuencianan 5G pa Aruba 


APA, ATIA, ELMAR, WEB, AAA, KPA, Guarda 
Nos Costa, a ricibi un splicacion detaya riba 
e conseho desaroya pa Stratix. E modelo di 
compensacion proponi ta busca un balansa 
entre compensacion/cobransa husto pa e uzo 
y e stimulacion di inversionnan necesario den 
infrastructura manera antena y rednan. 
E acercamento aki ta duna respuesta na e 
desafionan di e sistema actual di compen- 
sacion di spectrum cu ta data di 2002 y cu 
no a ser cambia desde e tempo ey. E modelo 
aki ta haci’e caro pa proveedornan pa imple- 
menta frecuencianan adicional pa logra velo- 
cidadnan mas halto y miho cobertura. 


Stratix ta subraya e importancia di un modelo 
cu por sostene innovacion y desaroyo den 
e mercado di telecom, cual lo conduci na 
internet mobil mas rapido. 
Cu e conseho, Stratix ta propone un suma fiho 
como compensacion anual, independiente di e 
cantidad di e spectrum cu ta ser uza. Esaki ta 
haci e modelo mas accesibel y inclusivo, moti- 
vando tanto proveedornan nobo como esnan 
existente pa maximalisa uzo di e spectrum y 
asina alcansa e maximo amplitud di celular y 
cobertura posibel, dentro di cuadro interna- 
cionalmente estableci. 


E workshop a ser organisa pa promove un 
dialogo constructivo y consultacion cu stake- 
holders prome cu tuma un decision. Nan reac- 
cion y comentario ta di importancia critico y 
lo ser tuma na cuenta den un modelo nobo di 
compensacion. Esaki lo forma un paso funda- 
mental den e formulacion di futuro maneho y 
conexion mobil na Aruba. 

We Are 


Join Our Award-Winning Team 


#1 TOP HOTEL IN THE CARIBBEAN 
#18 TOP HOTELS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 
HIRING 


OPEN POSITIONS 


APPLY ONLINE AT: WWW.BUCUTI.COM/CAREERS 


BEACH ATTENDANT 


BENEFITS 


ATTRACTIVE SALARIES WITH BONUS OPPORTUNITIES 
5-DAY WORKWEEK (40-HOURS A WEEK) 
WITH UP TO 27 VACATION DAYS BASED ON YEARS OF SERVICE 
GYM MEMBERSHIP WITH BODYZONE AND CUTS & CURVES 
+ LIFE AND HEALTH INSURANCES 
SAVINGS & LOAN PROGRAM, EMPLOYEE DISCOUNTS 


HOST/HOSTESS (AM/PM) 


ROOM ATTENDANT 


HOUSEMAN 


IT SPECIALIST 


DOORMEN / DOOR LADY PART TIME 


TUR hende sa kico ta pasando pero ningun hende 
kier bisa algo y den e caso aki tampoco gobi- 
erno of miho bisa, e Ministernan encarga cu cierto 
ministerionan cu tin cu duna permiso p’asina e 
proyectonan por keda realisa. 


No ta ayera, tampoco siman pasa of hasta aña 
pasa pero ta varios aña caba tin inversionista local 
hunto cu e otronan di exterior, ta confrontando 
problema serio pa loke ta ehecucion di nan proyec- 
tonan, ya cu e “red tape” cu AWEMainta a publica 
ayera caba un articulo riba e punto aki, ta sigui ta 
e problema serio. Den parti tin cu señala cu kisas 
e mandatario no tin participacion den e tranca- 
mento aki pero e echo cu su persona of su gobi- 
erno no ta atende cu e asuntonan aki, ta mustra 
riba ‘cierto’ poder c’un grupo toch grandi di 
funcionario publico tin den e forma con progreso 
di inversionista den sector priva tin cu cana. 


Cantidad di reaccion a wordo ricibi for di ayera 
mainta, mustrando e frustracion grandi di parti 
di varios comerciante of abogado cu ta repre- 
sentando e grupo aki, tin contra di e trahadonan 
publico cu NO tin motibo legal pa tranca e proyec- 
tonan aki. Documento a cana tur e caminda legal 
cu nan mester a cana, a otorga aprobacion pa 
asina e departamentonan concerni manera princi- 
palmente departamento di infrastructura, atende 
y otorga e permisonan aki. Kico ta pasando no por 
bisa cu siguridad pero aki tambe tin cu apunta cu 
“tur hende sa kico ta pasando pero ningun hende 
kier haci algo,” ya cu esunnan envolvi lo por ta liga 
na cierto mandatarionan y nan ta wordo permiti 
pa sigui comete e violacionnan aki. Den e proximo 
dianan, sea ta e siman aki of otro siman, lo tin 
un caso caminda un inversionista a hiba Gobierno 
dilanti Hues, p’e haya un permiso cu ya a tarda 
mas c’un aña pa e wordo otorga, sabiendo cu tur 
documento necesario ta aden caba pero un of dos 
funcionario publico, ta insisti pa haci doño di e 
tipo di decision aki. 


MOTIBO 
Ora cu analisa cierto casonan, aki tambe por bolbe 
señala, cu “tur hende sa kico ta pasando pero 
ningun hende kier haci algo,” caminda tin indi- 
cacion fuerte cu lo por ta trata aki di funcionario 
publico cu kier placa pa procesa loke normalmente 


Contra gobierno 


Varios caso den corte pa tardansa di permiso pa proyecto 


ta nan responsabilidad di haci trahando den un of otro departamento concerni. 
Ta un asunto cu tin algun tempo caba tumando luga, ya cu ta imposibel pa asumi 
cu un of otro funcionario, lo por ta strobando proceso di e proyectonan caminda 
e inversionistanan ta dispuesto na hinca placa den economia di e isla aki. 


Un palabra cu a cay ayera den varios reaccion ricibi pa AWEMainta, ta esun di 
existencia di un asina yama “intermediario” esta un funcionario tambe ta trah- 
ando na un departamento cu mester otorga permiso, caminda a menciona depar- 
tamento di infrastructura y planning, ta esun cu lo ta negocia cu esunnan cu ta 
wardando riba un permiso y den nomber di esunnan cu tin cu procesa esakinan, 
lo ta papiando di un of otro regalo monetario pa asina nan permiso cana mas 
lihe. Ta un situacion cu tin cu wordo investiga, ya cu ta keda comproba cu den e 
departamentonan di gobierno, lo tin diferente “cartel” funcionando, birando rico 
cu no solamente nan salario di tur luna pero adicional ta gana e tipo di bonusnan 
aki. 

TA miles di florin a wordo inverti cu placa di pueblo den 
recuperacion y remodelacion di Caya Gilbert ‘Betico’ Croes, 
den centro di Oranjestad pero awendia tur hende por mira 
e realidad tristo con un gobierno pa medio di un minister, a 
dicidi di destrui un aspecto asina importante den e proyecto 
aki. 


Ta inaceptabel cu gobierno di un dia pa otro ta dicidi pa bay 
over na destrui un di su propio inversionnan y caminda prac- 
ticamente a elimina un di e aspectonan mas special pa loke 
ta haci caya principal aki atractivo p’e hendenan bishita. 


Ta berdad cu choller tabata uza e fontein aki pa baña durante 
di dia den esaki pero esaki ta sosode pa falta di un control y 
falta di tin un persona di siguridad cu ta vigila e luga aki loke 
tambe ta haci falta na e fontein riba Plasa Padu del Caribe. 


Aki tambe tur dia tin un di e adicto ambulantenan aki ta 
presenta pa refresca curpa of miho bisa, limpia nan curpa 
uzando e fontein manera un badkuip. 


E fontein aki ta patras di edificio di Cocolishi, den pleno bista 
di e ministernan y aki tampoco gobierno ta tuma medida pa 
evita esaki pero ta laga e hendenan aki falta respet pa un 
monumento asina valioso y asina importante den historia di 
e pais. 


Tur dia tin grupo di turista cu ta forma parti di un tour na pia, 
ta sinta na e monumento aki pa scucha su historia, pa scucha 
con e isla chikito aki a yega na su propio himno nacional 
pero gobierno mes no por busca un forma pa atende cu e 
chollernan aki, caminda por cierto tin un di nan ta bibando 
den porta di e edificio patras di Parlamento. 


E falta di respet aki ta inmenso, tanto cerca e adictonan 
ambulante aki pero aki tin cu menciona tambe cerca autor- 
idad mas halto, esta di e ministernan cu ta permiti e cosnan 
aki sigui tuma luga. 


Riba Plasa Padu den Caribe tin cantidad di luz cu a wordo 
destrui, kabel cu a wordo corta pero ningun iniciativa ta 
wordo tuma pa evita cu aki poco tempo tin cu inverti miyones 
atrobe pa recupera e berdadero nificacion y balor di e plasa 
aki. 


Ora cu mira e foto adhunto aki di e fontein na banda di e 
negoshi di La Moderna, por mira cu a yega na e sitio, a 


basha santo den esaki mas cu dos aña pasa y ora cu a kere 
cu DOW lo a converti esaki den un tipo di “bloemenbak” por 
a constata cu esaki no ta e cas y awor el a bira un dump 
chikito pa riba cups y tur otro dos sushi den y rond di dje. 


E cos aki ta destruccion di propiedad di pueblo, un minister 
cu no a realisa cu e decision di yena e fontein cu santo, el a 
haci su mes culpabel pa destruccion di propiedad di pueblo 
y cu su persona tin cu para responsabel pa esaki. 


Si ta departamento di DOW a dicidi di elimina e fontein di e 
forma cu a haci esaki, anto esun responsabel na DOW tambe 
tin cu wordo teni responsabel pa esaki ya cu ta imposibel cu 
e tipo di cos aki ta pasa caminda mester tin continuacion di 
gobernacion. 


Aki lamentablemente tin cu señala cu e fontein cu tin dilanti 
di Djispie’s Place, tampoco ta funcionando sin cu a duna 
un splicacion pa esaki y aki tambe miles di placa di pueblo 
a wordo inverti, mientras cu awo e mesun pueblo aki ta 
confrontando problema financiero hopi serio. 


Esunnan cu a ordena pa destrui 
‘fontein’ tin cu carga consecuencia 

A consecuencia di e crecemento den influencia 
di BRICS (un organisacion intergubernamental 
consistiendo di Brasil, Rusia, India, China, Sur 
Africa, Egipto, Etiopia, Iran y Emiratonan Arabe 
Uni), e decision di e aliansa pa introduci un moneda 
cu ta wordo sosteni pa oro ta marca un cambio 
significante den e panorama financiero mundial. 
Cu Rusia y China na cabes, e aliansa tin como 
meta pa reduci dependencia di dollar Mericano, 
un movecion acelera pa tensionnan geopolitico y 
decadencia gradual di e dollar Mericano. 


E decision pa ancra e moneda nobo cu oro ta 
enfatisa e compromiso di BRICS cu e stabilidad 
y resiliencia contra incertidumbre economico. 
Mientras oro ta gana impulso como e activo pref- 
erencia, e nacionnan BRICS ta probechando nan 
balor intrinsico pa desafia dominio di e dollar 
Mericano den comercio internacional. 


E rol strategico di Rusia den BRICS, particular- 
mente den medio di su accionnan na Ukrania, a 
impulsa un reevaluacion di e mecanismo finan- 
ciero, cu a provoca un cambio pa iniciativa apoya 
pa oro. E movecion aki no solamente ta diversifica 
e reservanan, pero tambe ta indica un tendencia 
mas amplio entre e nacionnan cu ta busca alter- 
nativanan p’e dollar Mericano. 


Ademas, e iniciativa di BRICS a inspira otro 
paisnan, particularmente na Africa, pa explora 
moneda cu ta wordo sosteni pa oro como un 
medio pa reduci dependencia di dollar Mericano. 


C O M E R C I O 


E moneda di oro di BRICS ta desafia 
e dominio di e dollar Mericano 


Nacionnan manera Zimbabwe ta observando atentamente e esfuersonan di 
desdolarización di BRICS, reconociendo e beneficionan economico posibel y e 
stabilidad cu e reservanan di oro ta ofrece. 


Segun cu interes den e blok ta crece den Africa, paisnan ta anticipa un caminda 
pa crecemento economico y stabilidad via moneda cu ta ser sosteni pa oro. E 
cambio aki ta refleha e deseo pa emulá e exito di e miembronan di BRICS y logra 
mas autonomia den comercio mundial. 


Den un panorama den cual tanto BRICS como oro ta aumentando, e dollar 
Mericano ta enfrenta mas competencia. E aparicion di un moneda apoya pa oro 
ta desafia e dominio tradicional di e dollar Mericano, señalando un capitulo nobo 
den finansa internacional caracterisa pa multipolaridad y reserva diversifica. 


Mientras cu BRICS ta sigui afirma nan influencia y promove modelonan finan- 
ciero alternativo, e scenario ta cla pa un confrontacion prolonga entre e dollar 
Mericano y e monedanan apoya pa oro. E resultado di e lucha aki lo forma e 
futuro di e relacionnan economico mundial, cu implicacion pa dinamica geopo- 
litico y politica monetario rond mundo. 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


DEBI na un menasa emiti pa Estado Islamico (IS) na 
unda ta pidi nan siguidonan pa comete atakenan rond di e 
stadionnan na unda cu e weganan di Champions League ta 
tuma luga, UEFA a anuncia medidanan di siguridad adicional 
pa cu e weganan di kwart final di Champions League. 


UEFA ta di opinion cu e menasanan na e momentonan aki 
no ta forma un motibo ainda pa pospone e weganan. Nan 
ta mantene contacto constante cu autoridadnan local na 
Londres, Paris y Madrid. Autoridadnan Spaño a desplega mas 
cu 2000 agente di Polisa Nacional y Guardia Civil p’un oper- 
acion di vigilancia. Igualmente, autoridadnan di Inglatera y 
Francia tambe ta tumando medidanan adicional. 


Segun reportahe di BBC, un canal di medionan di comuni- 
cacion cu ta raporta regularmente tocante IS a comparti un 
imagen di un homber cu un pistol, cu tres di e stadionnan 
unda lo hunga e siman aki den fondo di pantaya. E texto 
cu tabata compaña e imagen tabata bisa: “mata nan tur”. 
E origen di e mensahe aki no por a wordo confirma, segun 
BBC. 


Algun dia pasa, polis di Alemania a aumenta medidanan di 
siguridad rond di un wega entre Bayern München y Borussia 
Dortmund debi na un aumento den menasa di terorismo, 
pero no a surgi ningun incidente. 
Luna pasa, gobierno di Francia a hisa e nivel di alerta na e 
nivel di mas halto despues di e atake terorista na un sala 
di concierto na Moscow, caminda 137 persona a resulta 
morto, cual a wordo reivindicá p’un grupo afilia na IS. Na 
Spaña, e nivel di alerta pa cu menasa mas halto ta vigente 
desde 2015. 


UEFA ta escala medidanan di siguridad 
pa duelonan di Champions League 


Foto: Emmanuel Dunand/AFP/Getty 
Images 

AYERA, e presidente Gustavo Petro y Nicolás 
Maduro a reuni na Caracas, pa di cinco biaha 
desde cu Petro a asumi e poder na augustus 
di 2022. E encuentro a tuma luga memey di 
tensionnan despues di e eleccion presiden- 
cial recien na Venezuela y un dia despues di e 
reunion bilateral entre e canciyernan di ambos 
pais na Cúcuta. 


Durante e encuentro aki, ta spera cu nan ta 
profundisa riba topiconan manera energia, 
gas, petroleo, siguridad di frontera, comercio, 
economia y cooperacion diplomatico. E agenda 
a wordo estableci p’e canciyernan Luis Gilberto 
Murillo di Colombia y Yván Gil di Venezuela, 
kendenan a reuni prome cu esey na Cúcuta. 


Ademas di e asuntonan aki, nan lo papia 
tocante asuntonan regional cu ta tin impacto, 
manera e situacion na Ecuador, e violacion n’e 
Convencion di Vienna, e situacion na Haiti y 
otro asuntonan di contexto regional. 


Ta importante pa menciona cu prome cu e 
encuentro aki, Maduro a manda un mensahe 
pa Colombia via su cuenta di X, unda el a 
destaca e importancia di avance den economia, 
comercio y paz entre ambos paisnan. 


Tambe ta importante pa señala cu e encuentro 
aki ta tuma luga despues di e polemica genera 


Maduro y Petro ta reuni na Caracas 


door di e criticanan di Petro pa e inhabilitacion di e opositor Maria Corina 
Machado pa participa den e eleccionnan Venezolano, cual a wordo rechasa 
door di e regimen di Maduro como “injerencia grosero”. 


E di cinco encuentro entre Petro y Maduro ta refleha e boluntad di ambos 
lider pa mantene un dialogo constante, a pesar di e diferencianan politico 
y tensionnan regional. 

MAART 2024 a kibra record den historia como e maart mas calor cu a 
yega di registra mundialmente, manera confirma p’e programa di cambio 
climatico di UE. Cu un temperatura global promedio di 57.4 ° F (14.14°c), 
luna pasa el a surpasa e record anterior estableci na 2016 na 0.18°F 
(0.10°c). E tendencia alarmante aki, expertonan ta enfatisa, ta relaciona 
cu emision di gas durante invierno. 


Maart ta marca di dies luna consecutivo den un racha di subida di temper- 
atura. Samantha Burgess, subdirector di Servicio Climatico di Copernicus 
(C3S), a subraya e gravedad di e situacion y a señala cu den e ultimo 12 
luna e temperatura a subi cu 1,58°c ariba nivelnan pre-industrial. Mester 
tuma accion urgente pa stop e keintamento global. 


Aunke algun Britanico ta experencia e clima como friu y humedo den parti 
di maart, ta crucial pa compronde cu temperatura global ta aumentando, 
hasta si condicionnan local no semper ta refleha e realidad aki. 


C3S, maneha pa Comision Europeo, ta uza diferente plataforma y instru- 
mento pa evalua e lectura di temperatura. E temperatura promedio di 
luna pasa tabata sorprendentemente 3.02°F (1.68°c) mas cayente cu e 
promedio estimá di maart pa e periodo di 1850-1900, hopi biaha yama e 
periodo di referencia ‘pre-industrial’. 


Examinando Europa specificamente, e temperatura a subi cu 3.81°F 


Maart 2024 a kibra record den historia 


Como e maart mas calor cu a yega di registra mundialmente 


(2.12°c) ariba e promedio di 1991-2020 pa 
februari. Mientras cu maart 2024 ta clasifica 
como e di dos maart mas cayente registra na 
Europa, regionnan manera Europa Central y 
Oriental a experencia temperatura notable- 
mente halto. 


Mas aleu di Europa, e temperatura tabata hopi 
mas halto cu e promedio den diferente region, 
incluyendo e parti oost di Noord America, 
Groenland, Parti oost di Rusia, Parti Central 
di America, parti sur di Australia, Parti Sur 
Amerika, Africa y Antartica. 


C3S tambe ta monitor temperatura di super- 
ficie di lama (TSM), un metrico critico pa 
compronde e sistema di clima global. Februari 
2024 a marca temperatura global di e super- 
ficie di lama mas halto registra, cu ta enfatisa 
ainda mas e urgencia pa atende cu cambio di 
clima. 


Segun cu e hemisferio nort ta pasa pa prima- 
vera, preocupacionnan ta aumenta cu un luna 
venidero na 2024 por surpasa juli 2023 como 
e luna mas calor registra. Aña pasa, impulsá 
pa temperatura global sin precedente for di 
juni, el a pone e record di e aña mas calor den 
historia, impulsá principalmente pa e aumento 
di concentracion di gas procedente for di e 
seronan. 


E evidencia ta mustra sin duda riba e nece- 
sidad urgente pa accion pa mitiga e impacto 
di cambio climatico y preveni un exacerbacion 
mas grandi di temperatura global. 

ALEMANIA A rechasa acusacionnan formula 
door di Nicaragua den Corte Internacional 
di Husticia (ICJ) tocante su supuesto sosten 
na accionnan di Israel durante e ofensivo 
na Gaza. Christian Tams, miembro di e ekipo 
legal di Alemania, a afirma cu e reclamo di 
Nicaragua no ta funda. 


Nicaragua a acusa Alemania di facilita viola- 
cion di derecho internacional humanitario 
door di yuda Israel, urgiendo ICJ pa inter- 
veni. Sinembargo, e ekipo legal di Alemania, 
dirigi pa Tania von Uslar-Gleichen, a desmenti 
e acusacionnan aki como infunda, enfatisando 
cu nan ta pertenece na Israel, cu no ta parti 
di e proceso. 


Durante e audiencianan preliminar, Nicaragua 
a pidi pa medidanan provisorio, incluyendo 
suspension di ayudo militar Aleman na Israel. 
Alemania a defende su mes, señalando cu 
e exportacionnan reciente pa Israel tabata 


Alemania ta refuta acusacionnan 
di a yuda cu genocidio na Gaza 


consisti principalmente di ekipo no letal, cu un porcion chikito pa motibo 
di prueba. Alemania tambe a enfatisa su yudansa humanitario continuo 
n’e Palestinonan. 


Ta spera cu ICJ lo tarda simannan pa tuma un decision riba medidanan 
provisional, y ta probabel cu e caso di Nicaragua lo dura añas. Israel ta 
nenga e acusacionnan di actonan genocida, enmarcando su accionnan 
como defensa propio contra e atakenan lidera pa Hamas. 


E papel importante di Alemania como e di dos proveedor di arma mas 
grandi na Israel ta enfatisa e gravedad di e caso, manera e presion inter- 
nacional pa stop e suministro di arma ta aumenta. 
Sinembargo, Merca, e proveedor di mas grandi, ta keda immuun pa e huris- 
diccion di ICJ, loke ta complica medidanan di responsabilidad. 

E Instituto di Investigacion Social y Cultural (SCP) a conclui 
cu e hendenan mas rico y esnan mas pober na Hulanda ta 
mescla cada bes menos. Mayoria ta encontra hendenan di 
e mesun demografia den nan bario, na scol, of na trabou. 
Hulanda no ta hopi segregá compara cu otro paisnan 
Europeo, pero e ambiente di bida a bira mas unilateral den e 
ultimo dies aña, e investigadonan a realisa. 


Hulandesnan prospero ta biba cada biaha mas den un bubble 
hunto cu otro personanan cu tin entrada halto, special- 
mente na Eindhoven y den Randstad Noord. Bloemendaal, 
Heemstede y Laren ta sobresali den e sentido aki. Segun 
e SCP, esaki ta mas tanto debi n’e aumento afilia den prijs 
di casnan. Propietarionan di cas a bira mas rico, y e region 
a bira menos alcansabel pa hende cu un presupuesto mas 
chikito. 


Personanan cu tin un entrada mas abou bibando den stadnan 
grandi ta wordo isola mas cu esnan cu ta biba mas pafo di 
ciudad. E investigadonan tambe a topa cu mes un situacion 
den varios barionan di municipionan den e oost di Groningen, 
Randstad Zuid y Zuid-Limburg. Den e periodo den cual e 
estudio a tuma luga (2011 pa 2020), “e hendenan pober en 
particular a mira un retraso di prosperidad den nan bario,” 
SCP a bisa. “Durante e periodo aki, gobierno a haci menos 
pa mehora barionan vulnerabel, y e papel di asociacionnan 
di bario a bira mas chikito.” 


E organisacion di planificacion ta preocupa cu e segrega- 
cion cada biaha mas grandi den sociedad Hulandes. Segun 
SCP, esaki ta bay man den man cu oportunidadnan desigual 
y ta obstaculisa cohesion social y comprendemento mutuo. 


Tin oportunidad pa stimula hendenan rico y pober pa mescla 
mas cu otro mas frecuentemente, Lotte Vermeij di SCP a bisa. 
“Tambe riba tereno di bario. E atencion pa cu mehoracion 
di barionan ta un ehempel di esaki. No ta trata solamente 
tocante ken ta biba unda, pero tambe tocante con hende por 
topa cu otro. Esaki ta necesidad un espacio publico atrac- 
tivo, facilidadnan publico ampliamente aceptabel, y un bida 
di asociacion conecta.” 


“Un otro luga unda tin oportunidad pa promove ambiente di 
bida comparti ta na trabou,” Vermeij a bisa. “Pa hopi hende, 
trabou tin un luga central den nan bida. Con nos ta organisa 
trabou awor ta sigura cu diferente grupo di empleadonan 
raramente of niun biaha ta topa cu otro.” 


Rico y pober na Hulanda ta 
mescla menos y menos 

D E P O R T E 


deporte@awemainta.com 


DEN un buelta dramatico di e eventonan durante e final di 
e Supercopa entre Fenerbahçe y Galatasaray, futbol Turco 
tabata testigo di un momento sin precedente ora Fenerbahçe 
a protagonisa un huelga apenas un minuut despues di e 
wega, entregando e victoria na nan rivalnan. 


E decision di Fenerbahçe pa otorga e trofeo a bin como un 
manifestacion di su yamada pa un “reinicio di futbol Turco”, 
citando supuesto inhusticianan cu ta andando pa dos 
decada. 
Presidente Ali Koç, den un declaracion prome cu e partido, a 
enfatisa e necesidad di trata e desigualdadnan, dobel stan- 
dard y e competencia inhusto cu a plaga e deporte. 


E club, basa na Istanbul a manda un ekipo di Sub-19 y a 
retira despues cu Mauro Icardi di Galatasaray a haya e carchi 
cora. E movecion balente aki, aunke simbolico, ta enfatisa e 
problemanan cu ta profundamente ancra den futbol Turco. 


Como contesta, e vice-presidente di Galatasaray, Erden 
Timur, a lamenta e interupcion y a enfatisa e urgencia pa 
pone un fin na e tension. El a enfatisa riba e importancia di 
transparencia pa atende cu e kehonan y restaura confiansa 
den e deporte. 


E Federacion Turco di Futbol (TFF) ainda no a comenta riba 
e partido bandona, cu un decision pendiente. E ganashi di e 
wega, destina pa e victimanan di e temblor, ta colga na un 


hilo memey di e caos cu a tuma luga. 


E postura tribi di Fenerbahçe 


Ta pidi revision di futbol Turco memey di e drama di Supercopa 

• Awacati ta un fruta, no un berdura. Tecnicamente nan ta 
wordo considera un ‘berry’ di un solo simia 


• E Torre di Eiffel por ta 15cm mas halto durante di zomer, 
pa motibo di expansion termico, loke ta nifica cu e hero ta 
wordo keinta, cual ta haci cu e partículas ta gana energia 
kinetico y ta ocupa mas espacio. 


• Trypophobia t’e miedo di buraconan hopi compacto of cerca 
di otro. Of mas specifico, “un aversion pa bista di patron- 
chinan iregular of gruponan di buraco chikito of protuber- 
ancia. 


• Alodoxafobia t’e miedo di opinion di otro hende. E ta un 
fobia social straño caracterisa p’un miedo iracional y abru- 
mador di loke otronan ta pensa. 


• Australia ta mas largo cu luna. E luna ta 3400km di 
diametro, mientras cu e diametro di Australia for di oost pa 
west ta casi 4000km. 


• ‘Mellifluous’ ta un zonido agradablemente suave y musical 
pa scucha. 


• Spice Girls tabata originalmente un banda yama Touch. 
“Ora nos a cuminsa [cu e nomber Touch], nos tabata falta 
smaak”, Mel C a bisa The Guardian na 2018. “Nos tawata 
sinti cu nos mester a fit un molde.” 


• Emma Bunton a audiciona p’e rol di Bianca Butcher den 
Eastenders. Baby Spice tabatin un papel chikito den e tele- 
novela den añanan 90, pero el a purba pa un papel full-time. 
Patsy Palmer a bay cu e rol e tempo ey y el a caba audiciona 
pa Spice Girls poco despues. 


• Djentenan humano t’e unico parti di curpa cu no por cura 
su mes. E djentenan ta cubri cu esmalte cu no ta un tejido 
bibo. 


• Ta ilegal pa tin un solo cavia na Suisa. Esaki ta wordo 
considera maltrato di animal pasobra nan ta sernan social y 
ta sinti soledad. 


FUN FACTS 


BON PA SA 

SI bo tin mester di un verificacion riba con malo 
bo gustonan musical ta, e website aki ta special- 
mente pa bo. 


Crea p’e publicacion digital The Pudding, Judge 
My Spotify, ta un AI sarcastico cu lo expone sin 
disculpa bo gusto musical. 


Sin duda pa bisa bo exactamente con malo bo 
musica di Spotify ta, e aplicacion ta divulga cada 
pista, album y e lista di download cu bo a scucha 
a lo largo di tempo y lo expone sin piedad. 


Su uzo ta hopi simpel, solamente bo mester 
bishita e pagina di e aplicacion y cuminsa e 
sesion den bo cuenta di Spotify. E bot lo pasa 
den henter bo historial di Spotify y lo haci bo 
algun pregunta bastante chistoso encuanto 
e contenido, pa despues conclui con malo bo 
gusta pa musica ta, pa cual… prepara bo pa un 
awasero di humiliacion. 


E AI lo emiti su pensamento den un frase di 
multiple hiperlinks, hunto cu algun estadistica 
autodetermina riba con “basico” bo ta. 


Si bo puntra e bot con e sa ki musica ta bon y 
cua no, e lo bisa bo cu “el a wordo entrena pa 
mas di dos miyon di indicado di musica obhetiva- 
mente bon, incluyendo Pitchfork, recomendacion 
di tienda di disco y subreddits di cual nunca bo 
por a scucha di nan.” Locual lo mester duna bo 
un pista di e nivel di sarcasmo cu e ta maneha. 


E aplicacion ta gratis y por uz’e for di e navigator 
di e PC of for di bo celular. 


Un bot por husga con malo bo gusto musical ta 

RECIENTEMENTE gobierno a decreta e luna di April como 
Luna Nacional di conscientisacion Contra Abuso di Mucha. 
E iniciativa excelente aki ta pa trece mas conscientisacion 
den nos comunidad riba e tema di abuso y abuso sexual 
contra nos muchanan. Den luz di esaki nos a bin ta duna 
informacion concreto riba e hopi logronan y cambionan den 
ley, maneho y accionnan cu Gabinete Wever-Croes a bin ta 
tuma pa mitiga y combati abuso sexual di mucha. 


1. Cambio di ley pa subi e castigo maximo pa pedofielnan. 
Na Juni 2020 a pasa cambionan di e ley di Strafrecht van 
Aruba (AB 2012 no.24) den Parlamento, pa subi e castigonan 
maximo di zedendelicten pa pedofielnan. A haci cambio riba 
30 articulo di e ley pa subi e castigonan den tur tipo di caso 
cu tin di haber cu abuso sexual di mucha. Por wak e cambi- 
onan aki haci riba e documentonan cu ta acompaña e arti- 
culo aki. Di e forma aki pueblo por ta consciente cu Gabinete 
Wever-Croes-I y Fraccion 10 di MEP a traha duro pa haci e 
cambionan necesario pa subi e castigonan. 


2. Ombudsman lo drenta den su funcion e aña aki. Riba 
Dialuna 23 di januari 2023 e ley pa establece y busca e 
Ombudsman a keda cla. Awor comunidad por conta pronto 
riba un Defensor di Pueblo y e Defensor di Muchanan. E 
Defensor di Mucha lo tin tur recurso na su disposicion pa 
haci investigacionnan profundo, haya cooperacion di tur 
departamento di gobierno, lo tin e autoridad hasta pa inves- 
tiga tur caminda y hasta den gobierno. Esaki ta un logro 
hopi grandi pa nos pais y sigur pa nos ciudadanonan. Di e 
forma aki nos muchanan lo tin nan propio defensor cu lo por 
atende casonan di un forma hopi rigoroso y profundo. 


3. Otro solucionnan concreto: 
• A introduci varios ley pa proteccion di muchanan: Ley di 
crèche, ley di proteccion di mucha y hoben, ouderenplan. 
• A institui un Comision Nacional di Abuso di Menor. 


4. Family Justice Center. Esaki ta un proyecto di Gobierno 
cual tin como meta pa atende cu casonan di abuso sexual 
di mucha. Un di e problemanan mas grandi pa por cera e 
abusadornan ta cu mester di e pruebanan di e acto. FJC tin 
diferente profesionalnan manera un psicologo, un recherche, 
dokter y rapekit disponibel pa acumula tur prueba necesario 
y trata e mucha afecta mesora. E instancia aki ta brinda e 
ayudo special aki na nos comunidad den casonan lamen- 
tabel aki. Por wak e edificio den construccion band’i Island 
Finance Oranjestad. Pronto esaki lo keda cla. 


Gabinete Wever-Croes a sa di demostra cu e proteccion di 


nos muchanan ta central. Cambionan concreto y solucion 
duradero ta den luga awo pa atende cu e problema di abuso 
sexual di mucha. Ban uni nos mes na e tarea di conscien- 
tisa, traha pa preveni mas caso por sucede y protege nos 
muchanan mas cu nunca. 


Parlamentario Marco Berlis (MEP): 


Gobierno cu iniciativanan concreto contra abuso di mucha 

DIA 14 di maart dos parlamentario di fraccion 
di AVP, parlamentario Eman y Wyatt-Ras, a 
entrega 11 pregunta na minister di Salubridad 
pa e por contesta. E preguntanan ta rond di e 
aumento di 23.2% den e promedio di indice 
di mortalidad na aña 2022 riba nos isla. Sin 
embargo te ainda no a ricibi contesta riba e 
preguntanan. Ta parce cu e cifra di mortal- 
idad halto y alarmante no ta un prioridad pa 
Dangui Oduber. 


Tin diferente factor cu por a conduci na e cifra 
aki. Entre nan por menciona e medidanan cu 
Gabinete Wever Croes I y II a impone riba 
nos comunidad. Tanto aumento di BBO como 
austerisacion di e lista positivo di medicina 
ta haci cu nos pueblo en special esnan mas 
vulnerable den nos comunidad no por yena 
nan frigidaire (si nan tin esaki) ni por paga 
nan compras y nan gastonan di vivienda, awa, 
coriente y medicina. 


Con por spera e ora cu nos muchanan y 
hubentud por alimenta nan mes saludabel y 
por haya cuido medico basico? Esaki tin su 
consecuencia pa e salud y e salud mental di 
nos comunidad y hubentud. Sin conta e placa 
di schoolgeld cu a subi cu famianan no por 
paga. Tambe por menciona e lista di espera 
pa haya cita cu specialista y awor tambe tin cu 
warda pa mira dokter di cas. Pues e accesibi- 
lidad di e di dos liña di cuido y hasta di prome 
liña a baha cu consecuencianan funesto pa 
nos comunidad. 


Di otro banda gasto di ministernan no ta baha. 
En especial pa loke ta trata produccionnan di 
luho y biahenan. Pues mientras cu e poder di 
compra di nos ciudadanonan ta baha tur dia e 
poder di compra di gobernantenan su cartera 
ta subi dia pa dia. 


E minister encarga cu Salubridad, Dangui 
Oduber, den 7 aña di gobernacion como 
minister di salubridad no por a ni finalisa 
renobacion di nos Hospital, e no por ni yega 
na stimula compra central di medicina cu no a 
baha prijs di medicina y di es forma aki yuda 
esnan humilde den nos sociedad. Tampoco 
e por a yega na un grado di cooperacion 
entre diferente hospital y entidadnan medico 
pa baha gasto. Tambe gasto di referencia di 
pashentnan pa ricibi tratamento den exterior. 


Di otro banda Dangui Oduber ta gaba y celebra 
cu tin surplus den AZV riba lomba di pueblo cu 
tin cu paga pa nan propio medicina. Ta tristo 


con boticario ta notifica cu tin hende tin cu 
laga nan remedi atras na Botica paso nan no 
por paga esaki, cu tur consecuencia cu esaki 
tin pa salud. 


Awor cu cifranan cu no por gana ta indica 
aumento di fayecimento di nos pueblo di 
Aruba, ta un must cu tin cu cuminsa tuma 
esaki na serio. Hulanda si a base di subida 
di e cifra di mortalidad cu 5% a haci inves- 
tigacion y a resulta dos factor principal cu ta 
conduci na aumento di e cifra di mortalidad, 
esta posponemento di tratamento durante 
pandemia y stress. 


Na Aruba sigur tratamento y diagnostico di 
malesa a haya un backlog den tratamento. 
Tambe nos ciudadanonan ta confronta stress. 
Esey e ex-director di Respaldo a trece padi- 
lanti na varios ocasion. Nos ciudadanonan tin 
cu traha dos y tres trabou pa paga debe y asina 
mes apenas por paga huur, scol, cuminda, 
medicina, vivienda, utilidad y transporte. 
Esnan cu no por paga nan gastonan sigur tin 
hopi preocupacion cu consecuencia pa nan 
salud mental relacion familiar. Pio ainda, tin 
persona den desesperacion ta comete acto 
ilegal pa yega na poco placa pa biba. 


Mientras tanto, Gabinete Wever-Croes II ta 
sigui gosa cu nan friends y (extended) family 
cu placa di pueblo genera for di mesun BBO 
cu nos ciudadanonan tin cu paga y hasta ta 
celebra cu tin surplus den AZV, a costo di 
esnan humilde. 


Ta lamentabel cu pa algo asina importante 
minister te ainda no ta contesta e preocupa- 
cion di parlamentarionan Eman y Wyatt-Ras. 
Aki ta sigui e preguntanan: 
1.Cua ta segun analisis e causanan mas 
importante di aumento remarcabel di e cifra di 
mortalidad cu 23% na aña 2022 en compara- 
cion cu e periodo pre-Covid? 
2.Tin cierto grupo demografico specifico cu a 
ser afecta despropocionadamente duro dor 
di e cifra mas halto aki? Si e contesta ta si ki 
ta e motibonan? Y ki medida lo considera pa 
proteha e gruponan aki miho? 
3.Te con leu medidanan pa proteha contra 
Covid-19, manera lockdown y limitacionnan a 
hunga un rol den e cifra mas halto di mortal- 
idad of “oversterfte”? 
4.Tin indicacionnan cu accesibilidad pa cu y 
calidad di cuido di salud na Aruba a ser afecta 
durante e pandemia y na cual manera lo ser 
atendi cu esaki? 
5.Retrasonan den diagnosis y tratamento di 
malesanan of condicion fisico no relata na 
Covid-19 a conduci na aumento di casonan 
di fayecimento na 2022? Ki medidanan a ser 
tuma pa atende cu e problematica aki? 
6.Tin falta na aparatonan, medicina, of 
personal cu a conduci cu a influencia calidad 
di cuido na Aruba y por a conduci na cifra mas 
halto di “oversterfte”? 
7. Cual ta e rol di austerisacion den cuido 
medico y den e pakete di medicina y cuido di 
AZV den e desaroyo alarmante den cifranan di 
mortalidad? 
8.Ki medidanan specifico ta ser contempla of 
implementa actualmente pa fortifica e infra- 
structura di salubridad? 
9. Con ta ser coopera internacionalmente cu 
organisacionnan di salud y cu paisnan bisiña 
pa comparti best practices y pa desaroya 
metodonan y proceduranan cu ta necesario 
pa atende cu e crisis den salud na Aruba? 
10.Ki rol cuido di salud preventivo ta hunga pa 
disminui e costonan di mortalidad na Aruba 
y cua iniciativanan ta wordo tuma pa enfatisa 
esaki? 
11.Pa finalisa, ki garantianan por ser duna 
na pueblo di Aruba pa cu e efectonan nega- 
tivo di austerisacion den cuido por ser coregi 
y cu gobierno ta haci tur su posibel pa mehora 
cuido medico y pa garantisa semehante cifra 
di mortalidad por ser preveni den futuro? 


Ta di spera cu pronto por bin contesta riba e 
preguntanan y investiga e cifra alarmante di 
mortalidad y preveni mas aumento di e cifra 
aki. 


Drs. Mervin Wyatt-Ras: 


E cifra di mortalidad alarmante no ta un prioridad pa Dangui Oduber 

DIAMARS 
mainta 
Prome 
Minister 
Evelyn Wever-Croes a habri e confer- 
encia di Departamento di Relacion 
Exterior (DBB) di paisnan den reino 
riba tema di tratadonan internacional. E 
conferencia aki a tuma luga na oficina di 
DBB di Aruba. 


E mandatario a splica cu e tema di trat- 
adonan ta uno complica ya cu pa rati- 
fica un tratado ta tuma hopi tempo y ta 
un trabou intenso. Aruba, Corsou y Sint 
Maarten no tin expertonan suficiente 
riba e tereno aki y p’esey encuentronan 
asina, cu ya ta tumando luga pa 35 aña, 
ta hopi importante p’e islanan. E coop- 
eracion di Hulanda den e cuadro aki ta 
grandi, constante y structural y esey ta 
algo hopi balora y tambe actualmente 
Den Haag a delega algun experto cu ta 
yudando e islanan riba e tereno aki. 


Principalmente e meta di e encuentro aki 
ta pa na final e Departamento di Relacion 
Exterior di cada isla por sigui traha hunto 
enfocando riba prioridadnan, pasobra 
tin hopi tratado cu ainda falta pa traha 
riba nan cu tin prioridad y pa motibo di 
e falta di expertonan riba e tereno aki ta 
haci cu e capacidad no ta asina grandi 
pa por atende cu tur. 


“E prioridad t’e interes general di cada 
ciudadano, con pa mehora e calidad 
di bida. Nos ta papia di e proteccion di 
hende muhe contra abuso, nos ta papia 
di nos hendenan special cu mester di 
mas proteccion y mas sosten. Nos ta 
papia di proteccion di loke ta trata cyber 
crime, dus diferente di e temanan aki ta 
wordo trata. Mi ta desea tur hopi exito. 
Pa mi tawata un honor di por tawata aki 
awe pa habri e conferencia y mi tin tur 
fe y confiansa cu e ta bay ta uno hopi 
exitoso”, e mandatario a expresa. 


Riba tema di tratadonan internacional 


Prome Minister a duna inicio n’e 
conferencia di DBB di paisnan den reino 

DEPARTAMENTO di Labor y Investigacion ta participa pa 
medio di e comunicado di prensa aki cu a extende e fecha 
di entrega di e Registro di Personal 2023 y Manpower plan- 
ning 2024 pa tur empresa na Aruba. E fecha nobo ta bira 
diamars 30 april 2024. 


Tambe kier recorda companianan cu no ta cumpli cu entrega 
di e Registro di Personal den e periodo menciona como 
tambe esnan cu no a entrega esaki e aña anterior ta den 
incumplimento cu articulo 30 di e Ordenansa Laboral 2013. 
DAO lo bay over pa tuma accion contra esakinan. 


E compania lo por ricibi un sancion administrativo di Awg 
5.000,- pa no cumpli cu e obligacion di entrega di e Registro 
di Personal. Tene bon na cuenta cu den caso cu un Registro 
di Personal no ta corectamente yena, ta considera esaki 
tambe un incumplimento di parti di e compania. 
E Ordenansa Laboral 2013 (Arbeidsverordening 2013, AB 
2013 no. 14) ta vigente desde 1 di april 2013. A base di 
articulo 28 y articulo 30 di e Ordenansa Laboral 2013 tur 
compania ta obliga di ta den pertenencia di un Lista Laboral 
(Arbeidslijst) y un Registro di Personal (Personeelsregister). 
E implementacion di articulo 28 y articulo 30 di e Ordenansa 
Laboral 2013 ta regla den e Decreto Nacional Registronan di 
Ordenansa Laboral 2013. 


E modelo di e Lista Laboral y Registro di Personal ta regla den 
e Decreto Nacional menciona anterior y ta obliga e dunado 
di trabou pa entrega e Registro di Personal na Director di 
Departamento di Labor & Investigacion (DAO). 


Den e formulario di e Registro di Personal 2023 (model 
1A) ta indica e cantidad di personal registra den 2023. 
Den e formulario (consistiendo di dos parti) di e Manpower 
Planning 2024 ta identifica e necesidad pa personal den 
2024 (Modelo 1B) y e necesidad di personal pa cada 
proyecto specifico den 2024 (Modelo 1C), manera ta indica 
den Modelo 1B. 


Desde aña pasa DAO a introduci un metodo nobo di entrega 
di e documentonan aki cerca DAO. E metodo nobo aki ta 
encera cu companianan, pa medio di un portal cu su mesun 
login, haya acceso na LABORA e database di DAO unda cu 
por entrega/suministra e dato di e Registro di Personal y di 
e Manpower Planning. 
Aki e compania por haya acceso na nan dato na cualkier 


momento. Si bo ta desea pa participa den e metodo nobo 
aki por manda un e-mail pa Sr. Simon Brete (simon.brete@ 
aruba.gov.aw). 


Registro di Personal 2023 y Manpower Planning 2024 
E unico forma cu por entrega e Registro di Personal ta 
den e forma digital. Desde 8 di februari 2024 por down- 
load e formulario digital (cual ta consisti di 2 Excel-file) 
for di website  www.daoaruba.com  of  www.gobierno.aw 
(Excelsheet template: DAO Personeelsregister 2023 y DAO 
Personeelsbehoefte 2024), of por haci un peticion via e-mail 
na aanvraagpr@gmail.com y DAO lo mail bo e dos Excelsheet. 


Nos ta pidi pa lesa e splicacion atentamente momento cu 
ta bay yena e Excelsheet. Tambe ta haci un peticion pa 
momento cu ta yena e informacion pa verifica cuidadosa- 
mente e detaye di e empleo p’asina sigura cu esaki ta core- 
sponde cu bo administracion y e payslip. 


Unda y con por entrega e Registro di Personal 2023 y 
Manpower Planning 2024 
DAO ta haci un peticion pa hinca e datonan den e formulario 
digital, segun e modelo stipula pa ley, y pa manda nos esaki 
na e-mailadres arbeidsmarktaruba@gmail.com . 
Den caso cu bo compania tin un of mas sucursal, DAO ta 
haci un peticion pa yena e Registro di Personal no solamente 
pa e oficina principal (hoofdvestiging) (p.e. KvK-nummer 
5555.0) pero tambe pa cada sucursal (p.e. KvK-nummer 
5555.1, 5555.2  etc.). Ta pidi tambe pa indica cua traha- 
donan ta rouleer door di pone un strea (*) den kolom patras 
di e kolom “No.” riba e formulario digital. 


DAO ta informa cu ta  obligatorio  pa yena tur 3 modelo. 
Den caso cu no tin necesidad pa personal of necesidad pa 
personal pa cada proyecto specifico pa 2024, ta yena nihil 
ariba modelo 1B y modelo 1C. 


DAO lo manda’bo via e-mail un comprobante cu a ricibi e 
formulario di Registro di Personal 2023-2024. Tene cuenta 
cu e comprobante di entrega no ta implica aprobacion di e 
Registro di Personal 2023- 2024. DAO lo duna durante aña 
2024 aprobacion of desaprobacion di e Registro di Personal 
2023-2024. 


Pa companianan cu ta haci uzo di un intermediario (p.e. 
accountings- of adviesbureau) DAO kier recorda cu cumpli- 
mento di nos leynan laboral ta un obligacion di e dunado di 
trabou y no di e intermediario. 


Si tin mas pregunta tocante e Registro di Personal por tuma 
contacto cu Sra. Louisetty Croes na 523-7722 of via e-mail 
louisetty.croes@aruba.gov.aw of cu un funcionario di Bureau 
Arbeidsmarktonderzoek na 523-7720. 


Ta extende e fecha pa entrega 
di Registro di Personal 2023 y 
Necesidad pa trahado 2024 

CADA aña ta tuma luga un “Verdragenoverleg” Conferencia 
Anual di Tratado den reino Hulandes. E aña aki e conferencia 
anual ta tumando luga pa di 35 aña y pa DBB Aruba ta un 
honor di por ta anfitrion di e conferencia aki. E delegacion ta 
consisti di Funcionarionan cu ta traha den e Departamento 
di Tratado di Ministerio di Relacionnan Exterior di Reino 
Hulandes y Directie Buitenlandse Betrekkingen (DBB) di 
Aruba, Corsou y Sint Maarten. 


Tur 4 pais den reino Hulandes ta comprometi pa traha hunto 
y pa coopera estrechamente pa logra (establece), imple- 
menta (aproba) y ratifica tratadonan. Durante di e consul- 


tanan anual e delegacionnan ta comparti conocemento 
entre e paisnan y ta nota cu e lista di tratadonan ta crece 
continuamente. Esaki ta keda demostra tambe den e agenda 
amplio cu ta wordo trata e aña aki den e Conferencia Anual 
di Tratadonan. P’e motibo aki e proyecto “Medegelding pa 
Aruba, Corsou y Sint Maarten ta importante tanto pa gobi- 
erno y comunidad di Aruba.” Den e “proyecto di Medegelding” 
ta evalua e forma di intensifica e cooperacion y ta traha un 
strategia specifico pa cada tratado. En general ta enfoca riba 
dos area clave pa trata e tratadonan selecta: di un banda 
comparti conocemento y experticio y di otro banda duna y 
ricibi sosten. 


Aruba, hunto cu e otro paisnan den Reino, por identifica 
cua tratadonan tin prioridad pa medio di e “proyecto di 
Medegelding”, y lo traha cu prioridad riba e tratadonan aki 
pasobra nan tin gran importancia pa Aruba y otro paisnan 
den Reino Hulandes. E tratadonan concerni tin como meta 
pa proteha bida y bienestar di tur ciudadano. Sea cu e ta pa 
combati corupcion, proteha medionan marino of preveni y 
bataya violencia contra hende muhe. Tratadonan ta di suma 
importancia pa nos comunidad. 


Na inicio di e Conferencia Anual di Tratadonan den Reino 
tumando luga dia 9 y 10 di april, Prome Minister a anuncia 
cu pa Aruba e procedura ta asina avansa cu tur rekisito ta 
cla pa Aruba por ratifica e tratado di Cybercrime di Raad van 
Europa. Mas informacion di e tratado lo wordo comunica na 
su debido tempo. 


Directie Buitenlandse Betrekkingen Aruba e aña aki ta 
anfitrion di e Conferencia Anual di Tratado den reino 

LOTTO, E Loteria di Aruba ta informa cu 
e oficina di Lotto di San Nicolas lo ta cera 
mañan diahuebs 11 di april pa motibo 
di trabounan di coriente na San Nicolas. 
Diabierna e oficina di San Nicolas lo ta habri 
bek na orario normal di 8or di mainta te 
12or di merdia y di 1or di merdia te cu 5or 
di atardi. Oficina principal di Lotto na Playa 
si ta habri na orario normal pa bo por cobra 
bo premionan y cumpra bo lotto. 


Lotto, E Loteria di Aruba tin diferente wega, 
Catochi, Big 4, 1-OFF, Zodiac, Wega di 
Number di Korsou di Lotto, Lucky 3, Lotto 
di Dia, Lotto 5, Mini Mega y cu su Mega 
Plus y e diferente weganan di Raspa y 
Gana y Instacash. Cumprando Lotto bo ta 
contribui na deporte riba nos isla. E meta 
ta pa organisa loteria, cambia bida di su 
hungadonan y na mes momento inverti den 
deporte local pa medio di donacionnan na e 
comision di subsidio. 


Oficina di Lotto San Nicolas lo ta cera diahuebs awo 

NA bordo di Zr.Ms. Groningen, Dialuna 8 di April, 
a celebra un hecho memorabel importante: 
hubileo 30 aña di colaboracion estrecho entre 
Estados Unidos y Hulanda riba tereno di lucha 
contra traficacion di droga den Region Caribe. 
E hubileo a tuma luga na Key West, Florida, na 
unda e sede di “Joint Inter Agency Taskforce 
South (JIATF-S)’ ta situa. 
JIATF-S ta un organisacion unico internacional, 
guia pa Estados Unidos, cu ta trece hunto 19 pais 
y organisacion, tal manera FBI y DEA, den e lucha 
contra criminalidad relata cu droga den Region 
Caribe. Marina Real ta hunga un rol crucial den e 
organisacion guia pa Estados Unidos. 


Hulanda ya pa 30 aña ta forma Task Group 4.4 y 
ta provee diferente unidad pa operacionnan anti- 
droga. Como Comandante di Forsanan Naval den 
Region Caribe Hulandes (C-ZMCARIB) Comader 
Walter Hansen ta guia e grupo di tarea. 
Comader Hansen ta describi e colaboracion 
intensivo como un “bon matrimonio”, den cua e 
hubileo di 30 aña ta marca un hecho memorabel 
importante. “Transito di droga ta un problema 
compleho cu ta rekeri un enfoke internacional”, 
segun Comader Hansen. 
E regreso di Zr.Ms. Groningen den Region Caribe 
Hulandes ta simbolisa e compromiso di Hulanda 
den e lucha contra traficacion di droga y criminal- 
idad transfronteriso. Asina Defensa ta contribui 
na pas y siguridad den Region Caribe Hulandes. 


30 aña colaboracion entre Estados Unidos y Hulanda 


Den operacionnan contra traficacion di droga marca cu regreso di barco patruyero pa Region Caribe 


Diaranson, 10 April 2024 
AWEMainta 
COMUNIDAD 
23 


45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


DESPUES di basta tempo Fundacion Corector di Papiamento 
(FCP), antes Grupo Corector di Papiamento, ta bolbe organisa 
un anochi literario dia 16 di april venidero. Lo dedica e anochi 
aki n’e tres docentenan cu na aña 2001 pa 2002 a duna e 
curso di Corector di Papiamento, bou auspicio di Ministerio 
di Enseñansa y a traves di Departamento di Enseñansa. Nan 
ta Sr. Ramon Todd Dandaré, Sr. Mario Dijkhoff d.f.m. y Sr. 
Pedro Velasquez d.f.m. 


Como un gradicimento y pa recorda nan lo duna un home- 
nahe special n’e personanan aki cu a haci asina hopi pa educa 
otronan riba e bon uzo di nos idioma Papiamento. Entre otro 
e grupo di Corector mes cu desde 2003 a organisa diferente 
actividad relaciona cu e bon uzo di nos idioma. 


Durante e anochi literario aki lo tin declamacion di poesia 
di Sr. Sergio Velasquez, yiu di Pedro, un charla di Sr. Gregor 
Dijkhoff di Stichting Dijkhoff Papiamento Cursussen tocante 
trabou di su tata Mario, linguista y autor. Tambe lo tin un 
presentacion di Sr. Ramon Todd Dandaré, cu lo papia 
di e trabou cu nan a haci y lo declama poesia. Sra. Linda 
Richardson tambe lo haci presentacion di su buki di termi- 
nologia den casonan penal den 3 idioma y conta un tiki mas 


di su motivacion y su plannan pa futuro. Lo tin benta tambe 
di diferente buki di Mario. 


Entre 
otro 
e 
diccionario/woordenboek 
Nederlands- 
Papiaments / Papiaments-Nederlands, Proverbio y Dicho di 
Aruba, Expresion, Gramatica di Papiamento, Terminologia 
Gramatical, Sinonimo y Reduplicacion, Papiamento un pa 
un. A reedita casi tur buki di Mario. Gregor ta invita tur 
docente cu ta duna les di Papiamento na stranhero, paso lo 
duna informacion tocante e metodo ‘Papiamento un pa un’ y 
lo splica di con e metodo ta asina exitoso. Nos tin e metodo 
aki pa hende habla Hulandes, Ingles y Spaño. 


FCP ta invita famia, conoci, ex-alumno y tur interesado pa un 
anochi literario interesante di dedicacion y recuerdo pa duna 
un homenahe special na tres persona cu a contribui asina 
hopi den enseñansa pa progreso di nos idioma Papiamento. 


E invitacion p’e anochi literario aki di dedicacion y recuerdo 
lo ta pa diamars 16 di april 2024 na Biblioteca Nacional, 
cuminsando pa 6or y mey di atardi cu benta di buki di Mario 
Dijkhoff y Linda Richardson, pa despues continua cu e 
programa cu lo termina pa 9or di anochi. 


Invitacion pa un anochi literario di dedicacion y recuerdo 

BACKGROUND 
NA aña 2022 Rainbow Warriors Core Foundation a crea un campaña 
anual cu ta core di April 8 te cu Juni 8, yama “Eight to Eight, Because 
Our Planet Can’t Wait”. E idea ta cu mester di un campaña cu ta dura 
mas cu solamente algun dia den aña manera ‘Dia di Tera’, ‘Dia Mundial 
di Medio Ambiente’ pa enfoca riba e necesidad urgente pa accion imme- 
diato y continuo pa cumpli cu metanan pa combati cambio climatico, 
Obhetivonan pa Desaroyo Sostenibel (SDGs) y proteccion mundial- 
mente di biodiversidad y ecosistema, vital pa siguridad alimentario y 
salud global. 


Nos planeta no por warda mas, pasobra si ser humano tarda pa cumpli 
cu deadline urgente, lo ta demasiado laat pa scapa Planeta Tera. 


EIGH TO EIGHT, BECAUSE OUR PLANET CAN’T WAIT 
E campaña aki ta core anualmente di April 8, te cu Juni 8. E tin un dobel 
enfoke. 


DECADANAN INTERNACIONAL Y DI NACIONAN UNI 
Lo cubri e tematicanan di lo siguiente: 
- Decada Internacional Di Lenguanan Indigena (2022-2032) 
- Decada di Nacionnan Uni pa Enbehecimento Saludabel (2021-2030) 
- Decada di Nacionnan Uni pa Restauracion di Ecosistema (2021-2030) 
- Decada di Nacionnan Uni di Ciencia Oceanico pa Desaroyo Sostenibel 
(2021-2030) 
- Decada di Nacionnan Uni di Agricultura Familiar (Cunucu, agricultura 
escala chikito) (2019-2028) 
- Decada Internacional pa Accion “Awa Dushi pa Desaroyo Sostenibel” 
(2018-2028) 
- Decada di Nacionnan Uni di Accion pa Nutricion (2016-2025) 
- Decada di Nacionnan Uni di Energia Sostenibel pa Un y Tur (2014- 
2024) 


DIANAN INTERNACIONAL 
• Dia Internacional di Vuelonan Espacial Tripula, April 12 
• Dia Mundial di Creatividad y Innovacion, April 21 
• Dia di (Mama) Tera, April 22 
• Dia Mundial di Buki y Derecho di Autor, April 23 
• Dia Mundial pa Siguridad y Salud na Trabou, April 28 
• Dia Mundial pa Libertad di Prensa, Mei 3 
• Dia Mundial di Parha Migratorio, Mei 11 
• Dia Internacional di Salud di Planta, Mei 12 
• Dia Mundial di Telecomunicacion y Sociedad di Informacion. Mei 17 
• Dia Mundial di Abeha, Mei 20 
• Dia Mundial pa Diversidad Biologico, Mei 22 
• Dia Mundial di Bicicleta, Juni 3 
• Dia Mundial di Medio Ambiente/Dia Mundial pa Combati Pesca Ilegal, 
No Raporta y No Regula, Juni 5 
• Dia Mundial di Siguridad den Preparacion/Produccion di Cuminda, 
Juni 7 
• Dia Mundial di Oceano, Juni 8 


11ANTESALA PA CAMPAÑA DI 2024: DIA MUNDIAL DI SALUD, 7 APRIL 
2024 TEMA “MI SALUD, MI DERECHO” 
Pasobra salud ta un tema crucial di desaroyo sostenibel y liga tambe na 
medio ambiente, cada aña nos ta uza e tema di Dia Mundial di Salud, cu 


ta ser observa 7 april tur aña, den e antesala di nos campaña. E tema 
pa 2024 ta “My Health, My Right”, “Mi Salud, Mi Derecho” 


Mundialmente cada dia mas e derecho di acceso na servicio di salud pa 
miyones di hende ta bou menasa. 
Malesa y desaster natural ta resalta como factor principal pa causa di 
morto y incapacidad fisico. Conflictonan nacional y regional ta devas- 
tador pa miyones di hende, causando morto, dolor, hamber y afliccion 
y stress psicologico. 
E kimamento di combustibel fosil ta simultaneamente causando cambio 
climatico y alabes kitando nos derecho pa inhala aire limpi, cu polucion 
di aire tanto pafo y paden den edificio y cas cobrando un bida cada 5 
segundo riba Planeta Tera. 


E Conseho di Organisacion Mundial di Salud pa Aspectonan Economico 
di Salud pa Un y Tur a constata cu por lo menos 140 pais ta reconoce 
salud como un derecho humano den nan constitucion. Sinembargo 
paisnan no ta pasando of aplicando legislacion pa garantisa e derecho 
pa acceso na servicio di salud. Esaki ta splica di con por lo menos 4.5 
biyon hende, mas di mita di e poblacion mundial no tawata plenamente 
cubri pa servicionan esencial di salud na 2021. 


Pa enfrenta e desafionan aki e tema pa Dia Mundial di Salud 2024 ta ‘Mi 
Salud, Mi Derecho’. 
E tema pa e aña aki a ser scogi pa defende e derecho pa un y tur, tur 
caminda, pa tin acceso na servicio di salud di calidad, educacion, y 
informacion, y alabes awa potabel sigur, aire limpi, bon nutricion, vivi- 
enda adecuado, condicionnan di trabou y ambiental decente y libertad 
di discriminacion. 


SITUACION NA ARUBA 
E derecho na salud ta un derecho humano basico. Tur hende mester tin 
acceso na servicio di salud publico na e ora y luga na unda mester di 
nan sin obstaculo economico y sin intervencion of triage di assistent di 
dokter, entre otro pa cita cu specialista. 


Seguro medico general mester provee proteccion financiero y acceso 
na servicionan basico di calidad, mester saca hende for di pobresa, 
promove e bienestar di famia y comunidad, proteha contra crisis di 
salud publico, manera e pandemia di malesanan cronico no comuni- 
cabel (diabetes, obesidad, maleza cardiovascular, cancer, malesa respi- 
ratorio), problemanan psicosocial, cuido di adulto mayor y cuido pa 
menor den gruponan vulnerabel den sociedad. 


Inverti den sistema di salud fuerte ta critico pa un comunidad pros- 
pero. Aumenta financiamento publico den salubridad y baha gastonan 
di “eigen bijdrage” ta salba bida entre otro di adultonan mayor cu ta 
depende di un pensioen cu no ta permiti gasto halto pa medicina y ta 
contribui na cumpli cu e SDGs. 


Permiti participacion di tur stakeholder den e planificacion di gobi- 
erno, revision di progreso y e implementacion di un sistema di salud y 
seguro medico general, uzando un enfoke riba cuido medico primario 
pa brinda servicio basico di cuido cu proteccion financiero y pa dirigi 
esaki riba y atende cu esnan mas den necesidad y pa mehora e salud y 
bienestar di hende di tur edad den un forma igual. 


Anuncio di inicio di campaña anual pa desaroyo sostenibel 


“Eight to Eight, Because our Planet Can’t Wait” 

E aña aki, Taskforce di Reino pa Derecho di Mucha ta celebra 
su di 10 aniversario cu un conferencia di trabou. E confer- 
encia di trabou, cu lo tuma luga di 13 pa 16 di mei na Boneiro, 
lo sirbi como un momento di reflexion riba logronan alcansa 
durante e 10 añanan y pa alabes wak pa dilanti a base di e 
metanan di Taskforce. Un elemento importante ta desaroyo 
di e cuadro strategico di forma conhunto. 


E enfoke di e conferencia di trabou lo ta riba e plannan di 
accion di, y acuerdo di colaboracion entre e seis islanan, 
basa riba e strategia pa 2023-2028. E metanan strategico 
aki ta basa riba e puntonan di enfoke stipula den e MoU 
firma p’e paisnan y entidadnan publico di Reino na october 
2023 na Corsou. E MoU aki ta un prolongacion di e MoU 


inicial firma na 2018. 


Durante e ultimo 10 añanan Taskforce a logra varios resul- 
tado concreto riba e seis islanan di Reino. Algun ehempel 
ta: firmamento di un convenio pa implementacion di un plan 
strategico cu ta promove 


cooperacion, ehecuta pa medio di Centro pa Hoben y Famia 
na Aruba, participacion activo di hubentud den desaroyo di 
e maneho pa hubentud nobo di Boneiro, lantamento di un 
plataforma di hoben na Corsou, lansamento di Telefon pa 
Mucha na Saba, introduccion di un tienda di educacion na 
St. Eustatius, y desaroyo di un programa di educacion na St. 
Maarten. 


Taskforce di Reino pa Derecho di 
Mucha ta celebra su di 10 aniversario 

Receta 
TIEMPO PREVIO: 15 minutos 
HORA DE COCINAR: 10 minutos 
TIEMPO TOTAL: 25 minutos 
4 SERVICIO 


Ingredientes: 
Salsa Chimichurri 
2 dientes de ajo, picados 
1 cucharadita Hojuelas de chile rojo 
1/4 taza de perejil picado 
2 cucharadas. Orégano, picado 
2 cucharadas. vinagre de vino tinto 
1/2 jugo de limón grande 
1 pizca de sal 
1/4 taza de aceite vegetal o de canola 
1/2 taza de aceite de oliva virgen extra 


Bife 
8 oz. Filete de costilla 
1 cucharada. Aceite vegetal 
1 pizca de sal kosher 
3 cucharadas Mantequilla sin sal 
1/2 taza de chalotes finamente picados (aproximadamente 
1 grande; opcional) 
23 dientes de ajo - dientes enteros 
23 ramitas de tomillo o romero 


Direcciones: 
1. En un bol agrega el ajo, las hojuelas de chile, el perejil, el 
orégano, el vinagre de vino tinto, el jugo de limón, la sal, el 
aceite de oliva y el aceite vegetal. Mezcle los ingredientes 
y reserve para permitir la infusión durante al menos 20 
minutos. 
  
2. Saque el bistec del refrigerador aproximadamente 20-30 
minutos antes para permitir que alcance la temperatura 
ambiente. Secar con papel de cocina. 
  
3. En una sartén muy caliente agrega un poco de aceite, 
sala el filete justo antes de agregarlo a la sartén caliente. 
Dorar los filetes por un lado hasta que aparezca la caramel- 
ización, luego darles la vuelta y dorar más durante aproxim- 
adamente 2 a 5 minutos, dependiendo del grado de cocción 
preferido de los filetes. Vea a continuación cómo probar los 
filetes para determinar su punto de cocción preferido. 


 4. Reduzca la sartén a fuego medio, luego a un lado de la 
sartén agregue la mantequilla y a eso agregue las chalotas, 
los dientes de ajo y las hierbas deseadas para permitir que 
se suelten los sabores. 
  
5. Incline la sartén hacia afuera y coloque la mantequilla 
mientras burbujea sobre los filetes. Voltee los filetes con 
regularidad y rocíelos continuamente con la mantequilla 
una y otra vez durante aproximadamente 1 a 2 minutos 
hasta que la mantequilla deje de burbujear, se haya vuelto 
ligeramente dorada y aparezca un aroma a nuez. Los filetes 
formarán una corteza dorada por fuera y mantendrán un 
centro suculento. 
  
6. Servir: Deje reposar el bistec durante cinco minutos antes 
de comerlo, ya que esto permite que las proteínas se relajen 
y los jugos se reabsorban, lo que da como resultado un 
bistec más suculento. Vierta un poco de salsa chimichurri 
casera sobre los filetes. Disfrutar. 
  
NOTAS FINALES 
LA PRUEBA DE TOQUE 
RARO - dará una sangría. 
MEDIO - RARO es suave y elástico cuando se toca MEDIO es 
más firme con un ligero resorte. 
MEDIANO BIEN ligeramente firme Bien cocido es firme 
demasiado duro. 


PRUEBA DE TERMÓMETRO 
RARO 120 - 130 F 50 55 C 
MEDIO RARO 130 - 135 F 55 - 57 
MEDIO 135 - 145 F 57 - 63 C 
MEDIO BIEN HECHO 145- 155 F 57- 63 C 
BIEN HECHO 155 F Y ARIBA 68 C Y ARIBA. 


Filete de costilla a la plancha con chimichurri 


Filete a la plancha con una corteza exterior crujiente y crujiente. 
El tierno derretimiento en la boca en cada bocado, la mantequilla rociada en la sartén con el 
aroma de hierbas y ajo es la pieza de resistencia para hacer un bistec del siglo. 

NOS ta bibando den un tempo caminda hende kier haci 
locual cu nan kier, hende a perde temor di Dios, orguyo y 
arogancia ta persisti, pero hopi hende ta lubida locual e 
palabra di Dios ta bisa; 


Pasobra e furia di Dios ta keda revela, for di cielo, contra 
tur impiedad y inhusticia di hende, cu ta oprimi e berdad 
pa medio di inhusticia. 


Pasobra loke ta conoci tocante di Dios, ta manifesta den 
nan: pasobra a haci esaki conoci na nan. 


Pasobra desde creacion di mundo, Su atributonan invis- 
ibel, Su poder eterno y naturalesa divino, a wordo mira 
claramente, siendo comprende door di loke a wordo traha, 
asina cu nan no tin excuus (Romanonan 1:18-20). 


Y mescos cu nan no a haya necesario mas, pa reconoce 
Dios, Dios a entrega nan na un mente perverso, pa haci 
cosnan cu no ta cumbini (Romanonan 1:28-32). 


Pa nos comprende esaki cu Dios tin poder pa entrega 
hende cu no ta tene cuenta cu Su palabra, hende cu no 
kier reconoce cu E ta Soberano y cu mester respeta Su 
Palabra, na un mente perverso (Corupto, inmoral, abomi- 
nabel) pa haci cosnan cu no ta cumbini. 


P’esey Hesus a yega di bisa: Esun cu rechasa Mi, y no ricibi 
Mi palabranan, tin un cu lo husg’e: E palabra cu Mi a papia, 
esey lo husg’e den e ultimo dia (Juan 12:48). 


Pasobra mi a yama y boso a nenga, mi a saca mi man, y 
ningun hende no a haci caso. Ma boso a neglisha tur mi 
conseho y no tabata kier mi reprendemento, tambe lo mi 
hari boso calamidad, lo mi haci bofon ora miedo bin riba 
boso (Proverbionan 1:24-25-26). 


E bobo a bisa den su curason cu No tin Dios. Nan ta 
corumpi y a comete, inhusticia abominabel. No tin ni un 
hende cu ta haci bon (Salmo 53:1). 


Tin caminda cu ta parce bon den bista di hende, ma su fin 
ta caminda di morto (Proverbionan 14:12). 


Desobediencia na Dios y ignora Dios por causa hopi prob- 
lema pa hende: 
Mi pueblo ta wordo destrui pa falta di conocemento. 


Pasobra bo a rechasa conocemento, Ami tambe lo rechasa 
bo di ta mi sacerdote. Como bo a lubida e ley di bo Dios, 
Ami tambe lo lubida bo yiunan. Mas nan a multiplica, 
mas nan a peca contra Mi, lo Mi cambia nan gloria den 
berguensa (Oseas 4:6-7). 


Boso adulteranan, boso no sa cu amistad cu mundo ta 
enemistad cu Dios. P’esey ken cu kier ta amigo di mundo 
ta haci su mes enemigo di Dios (Santiago 4:4). 


Mira pa boso no rechasa Esun cu ta papia. Pasobra si 
eseynan no a scapa ora nan a rechasa esun cu a spierta 
nan for di riba tera, cuanto menos nos lo scapa, si nos bira 
bay for di esun cu ta spierta nos for di cielo (Hebreonan 
12;25). 


P’esey mi kier pa hombernan di tur luga haci oracion, 
hisando mannan santo, sin rabia y sin pleito (1 Timoteo 
2:8). 


No ta cumbini ningun hende purba haci bofon di Dios, ni 
tampoco chercha Dios. Pasobra e palabra di Dios ta bisa 
nos claramente: 
P’esey considera e miembronan di boso curpa terenal. 
como morto pa inmoralidad, impuresa, pasion, deseo 
malo, y golosidad cu ta igual na idolatria. 
Pasobra ta pa motibo di e cosnan aki cu e furia di Dios, lo 
bin riba e yiunan di desobediencia, (Colosensenan 3:5-6). 


P’esey samina boso mes y wak si boso ta den fe, samina 
boso mes (2 Corintionan 13:5). 


Ta un gran peliger ora nos ta ignora Dios, y no ta tuma Su 
Palabra na cuenta. 


Sinceramente, Pastor Marcel Balootje 


Fortaleza pa Famia 


E peliger ora hende ta ignora poder di Dios 

Discurso di Minister Maduro na despedida di 
Joannes Donati: E pintor y musico Arubano 


RECIENTEMENTE a bay laga nos Joannes Donati. Durante 
e ceremonia di despedida Minister di Cultura Xiomara 
Maduro a hiba palabra. E mandatario a repasa en breve e 
trayectoria artistico di Joannes Donata, cariñosamente yama 
Janchi, Bubu of simplemente Donati pa su famia, amigo y 
conocirnan. Donati a nace na Cadushi Largo, Santa Cruz dia 
14 di mei 1931. Su mayornan tawata yama: Jasinto Donati 
(Chinto) y Armónica Geerman (Monca), un famia humilde cu 
a haya dies yui, Joannes tabata e di dos. 


Su mayornan a biba e realidad duro cu nos isla a conoce 
na cuminsamento di Siglo 20, ora hopi Arubiano mester a 
bandona nos isla pa bay traha afo. Su Tata Chinto, como 
hoben di 16 aña, a bay traha na Santa Marta, Colombia y a 
biba un tempo aya. Su Mama, Monca, como mucha di mas o 
menos nuebe aña a bay biba na Cuba hunto cu su mayornan 
y su rumannan, ya cu aya tawata tin trabao. Su mayornan a 
conoce otro na Corsou y na final di 1928 a regresa Aruba, 
unda cu su Tata a haya trabou na Refineria Lago. 


Joannes ta un descendiente directo di e mescla historico cu 
a tuma luga riba nos isla entre e Indjan-Mestizo, e catibo y 
e Europeo. Por bisa cu mas o menos cu 13 aña e no a bay 
scol mas, y a cuminsa traha como “Butcher Apprentice” na 
mercado (Marshe), yama Plaza den boca di pueblo na San 
Nicolas (actual Brandweer y warda di Polis San Nicolas). Cu 
14 aña el a traha como metsla, corta aloe y a baha carga 
for di Barco na Waf na Playa. Cu 16 aña el a biaha pa nos 
hermana Isla Corsou cu un pasashi di 15 florin riba Barco di 
Bela. Cu 19 aña el a traha na Lago y despues el a drenta cu 
33 aña den e mundo di cushinamento. Na ultimo Joannes a 
habri e restaurant Taurus (Cas di Toro). Na 1985 na e edad 
di 54 aña el a bay biba na Hulanda pa motibonan familiar y 
personal. 


Joannes... E Pintor 
Joannes su curiosidad y interes den pintamento a bin for 
di su infancia, su prome buki di pintamento ta cumpra na 
Libreria Red Store na San Nicolas. E prome cara cu el a pinta 
ta di su primo Vicente “Chento” Maduro. Joannes a tuma 
cursonan internacional via corespondencia cu un scol na 
Merca. Na 1972 el a gana e prome premio den e concurso 
”Exposicion di Arte Popular” na Sociedad Bolivariana cu 
su obra titula “The Naked Justice”. Dia 23 di october 1981 
e tabata tin su prome exposicion den Cas di Cultura. Na 
1983 Donati a entrega na Consehero General di Gobierno e 
tempo ey, Betico Croes, e obra: “Libertad di un pueblo” cu ta 
refleha e sucesonan di 24 di april 1983. Tambe el a dedica 


un cuadro na e lucha pa nos Status Aparte, “Lucha pa nos 
Libertad” y dos otro cuadro di Betico Croes, e miho politico 
cu el a conoce. 


Na 2002 den 30 artista, e cuadra di Donati titula “Boca Prins” 
a keda escohi pa Gobierno di Aruba pa regala e Pareha Real, 
recien casa, Prins Willem Alexander y Princes Maxima. Esaki 
tawata Aruba su regalo di bruid na e Pareha Real. Awendia 
e cuadra por ser admira den Paleis Soestdijk na Den Haag. 


Exposicionnan caminda el a expone su cuadranan ta na: 
Cas di Aruba bou auspicio di Kabinet van de Gevolmachtigde 
Minister van Aruba na 1994 na Hulanda; 
Biblioteca Nacional na 2000; 
Instituto di Cultura na 2005; 
Access Art gallery na 2008; 
National Art Exhibit na 2009 
2011 Departamento di Cultura a dun’e un homenahe di 
sorpresa cu un exposicion parcial di su pinturanan conhunt- 
amente cu un celebracion en grande di su 80 aña hunto cu 
su famia, amigo, conocinan, como tambe invitadonan prom- 
inente den e mundo cultural. 


Joannes… E musico 
Ademas di ta pintor, por bisa tambe cu Joannes na su manera 
a destaca riba e tereno di musica. El a composita cantica riba 
guitara y a skirbi poesia. Mescos cu su pinturanan, nunca 
el a tene un registro di tur su composicionnan. Diferente 
persona a canta of graba varios di su composicionnan, 
manera Lidwina Booi, Vito Koolman, Chito de Cuba y José 
Girón. 


P’e Festival di Himno y Bandera, tin hende tawata acerca 
Joannes pa e composita un cantica, pa asina nan por 
participa na e festival. 
>> 

Su prome cantica composita pa e Festival di Himno y 
Bandera tawata pa Brigitte Croes na aña 1999, cu e titulo 
“Na canto di caminda”. Brigitte Croes a participa tambe 
na e Festival di Himno y Bandera cu otro composicionnan 
di Joannes, manera “Honor y Gloria”, “Reina Caribense” 
y “Lamento Arubiano”. Otro personanan cu a participa na 
e Festival di Himno y Bandera cu composicion di Joannes 
ta entre otro Bertha Wolff cu e cantica “Ya e no t’ey mas” 
y Ruth Gravenhorst cu e cantica “Orguyo di Nos Pais”. 


Sea su pintura, cantica of poesia, un gran parti di Joannes 
su identidad como Arubano y su amor pa su isla natal ta 
resalta. Pa finalisa como pintor nos por bisa cu: 
Su dicho lo keda graba pa semper: “Ora cu bo pinta, e 
sentimento y e calor cu ta sali for di e pintura, esey ta 
di bo!”. Cu Joannes, e pintor Arubano, keda pinta paisa- 
henan di nos dushi Aruba den cielo cerca di nos Señor. 
Cumpliendo cu e deseo di Joannes Donati, durante e 
ceremonia di despedida, e bandera di nos Pais Aruba 
tabata poni riba e caha di Sr. Donati, cual na final di su 
discurso Minister di Cultura a entrega na su famia, esposa 
y yiunan. 


Palabra di consuelo 
Por ultimo Minister Maduro a expresa palabra di forsa y 
consuelo na su kerida esposa Catharina, yiunan Shirley, 
Sherwin y Joanne. Tambe, Mayra, Reggie, Magalie, 
Jessica, Debbie, Janina y Gianna cu el a stima manera su 
propio yiu. Y su nietonan, bisanietonan y demas famia cu 
el a stima. 
Cu Joannes Donati sosega na paz. 

“Dios ta amor … y amor ta Dios 
maske mi no ta na e mundo aki, tur dia lo mi ta 
banda di boso Curason, mi por stens di loke Señor 
ta haci” 
Salmo 33 


Cu dolor na nos Curason nos ta participa 
fayecimento di nos Mama, Grandma y Ruman 
stima. 


Sra. Vda. Filotea 
Peterson-Ruiz 
Cariñosamente yama “Chichi” 
*30-03-1928 - †01-04-2024 


Casa: 
†Louis E. Peterson 


Su yiunan: 
Louis M. Peterson y †Myrta M. Peterson-Diaz 
Irene F. Peterson y †Paul R. (Dadou) Croes 
†Danny D. Peterson y Shirley Peterson-Semeleer 
Ivy D. Goeloe-Peterson y Mike A. Goeloe 


Su nieta y nietonan: 
Ryan Peterson y Tatiana Peterson-Peña 
Jason Peterson y Sally Meier 
Adriel A. Anderson y Vivian Anderson 
Nicolle I. Anderson y Edward Cunningham 
Shanny Westerburger-Peterson y Andrew 
Westerburger 
Chelsea Olarte-Peterson y Cesar Olarte 
Quinn Goeloe 
Leona Goeloe 


Bisanieta y Bisanietonan: 
Amelie Peterson 
Xavier y Zackary Anderson 
Branden Cunningham 
Chleopatra D. Olarte-Peterson 


Su rumannan: 
†Nel y †Betty Ruiz y fam. 
Frida y †Eddy Thielman-Ruiz y fam. 
†Violet Ruiz 
Lester Ruiz 
†Eddy y Margo Ruiz y fam. 
Donald y Mirtha Ruiz y fam. 
Aida y †Chelito Solognier-Ruiz y fam. 
†Frank y †Jessica Ruiz y fam. 
Peggy y Jule Arindelle-Ruiz y fam. 
Flossy Ruiz 
†Jenny Ruiz y fam. 
Tur Su Subrina y Subrino nan Hopi Stima 


Demas Famia: 
Peterson, Semeleer, Diaz, Solognier, Arindelle, 
Goeloe, Thielman, Croes, Ruiz, Westerburger, 
Hodge, Weller, de Kort, Loe-A-Tjam, Greaux, v/d 
Linde, Peña, Hassell, Pers, Jacobs, Lopez, Yanga, 
Meier y Amistad nan serca 


Bisiña Hopi Stima: 
Chris Thielman 


Un Danki special pa tur e ayudo pa cu nos Mama 
na: 
Maureen Oswald y Marshalle Davis 
Nos ta pidi nos desculpa si den nos tristeza nos por 
a lubida algun familiar, amistad, conocir di nos 
difunto stima. 


E acto di despedida lo tuma lugar diaranson, 
10 di april di 9:00 am pa 11 am di mainta na 
Pray Funeral Home, despues ta sali pa Santana 
Catolico di San Nicolaas 


Despues di entiero no ta ricibi bishita di 
condolencia na cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Eugene 
Jacintho Roberts 
*17-08-1968 - †05-04-2024 


Acto di entiero lo wordo anuncia despues. 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 


Cu dolor na nos curason, nos ta participa 
fayecimento di nos ser keri: 


Sra. vda. Melida 
Maria Lewis-Peguero 
Cariñosamente yama “Nelly” 
*27-08-1941 - †05-04-2024 


Acto di entiero lo wordo anuncia despues 


The LORD is my shepherd, I shall not want. 
He restores my soul. He guides me in paths of 
righteousness for his name’s sake. Even though I 
walk through the valley of the shadow of death, I 
will fear no evil, for you are with me; your rod and 
your staff, they comfort me. 


With a heavy heart we announce the passing of 
our dear mother, grandmother, sister, and aunt: 


Anita Beatriz 
Brouwer-Jonkhout 
Lovingly called “Thies” 
*22-03-1938 - †07-04-2024 


Husband: 
†Jan Brouwer 


Children: 
Anthony Brouwer & Richella Paesch 
Angelique Brouwer 


Grandchildren: 
Anthony & Shelby Peterson 
Nathan Brouwer 
Ayla Brouwer 
David Bulos 


Siblings: 
Rosa “Poppy” & †Ruud van Rutten 
†Samuel “Boy” & †Annie Jonkhout 


Nieces and Nephews: 
Anneliz Jonkhout & family 
Samuel Jonkhout 
Gerald & Kiki Jonkhout & family 
† Ricky & Debbie Jonkhout & family 
Chris van Rutten & family 


Families: Jonkhout, Brouwer, Harms, van Romondt, 
van Rutten, Oduber, Beaujon, Evertsz, Zwueste. 


The funeral service will be held at Aurora Funeral 
Home on Thursday April 11, 2024 from 2:00 
pm – 4:00 pm followed by the interment at the 
Protestant cemetery in Oranjestad. 


We sincerely apologize if we forgot to mention any 
family member in this time of grief. 


We would like to thank Wit Gele Kruis and the 
doctors and nurses of level B4 of the Horacio 
Oduber Hospital for the attention and kindness 
given. 


We apologize that after the funeral service we 
cannot receive condolences at home. 


Ki alegria, ora nan a bisa mi: 
“Ban cas di Señor!” 
I awor, ata mi aki para na bo porta Señor. 
Salmo 122 


Cu inmenso tristesa na nos curason, pero 
agradecido pa tur locual e a haci y nifica pa nos, 
nos ta anuncia cu a fayece na Hulanda, nos 


tata, welo, suegro, ruman, omo y primo stima: 


Eduardo M. Croes 
Mihor conoci como “Eddy” 
*30-01-1952 - †08-04-2024 


Despedida lo tuma lugar diabierna 12 di April 
2024, na Misa Sint Lambertus, Deken van 
Mierstraat 2 na Veghel, Hulanda. 


Cremacion lo tuma lugar despues den seno 
familiar. 


Alabes ta invita famia, amigo y conocirnan pa 
asisti na un Santo Sacrificio di misa pa descanso di 
su alma. 


Na Misa Santa Teresita na San Nicolas, diabierna 
12 di April 2024 pa 6’or di atardi. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever 


Cu inmenso dolor na nos curason, nos ta anuncia 
fayecimento di 
Welbin A. Vidal 
*01-04-1990 - † 06-04-2024 


Acto di entiero lo wordo anuncia despues 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever 


Cu inmenso dolor na nos curason, pero conforme 
cu Dios su boluntad, nos ta anuncia fayecimento 
di nos mama, wela, bisawela y tanta stima: 


Imelda Maduro 
Mihor conoci como “Meme” 
*12-11-1932 - † 03-04 -2024 


Na nomber di su: 
Tata: †Marcelo Maduro 


Mama: †Simeona Maduro-Gomez 


Yiu(nan): 
Orlando y Astrid Orman-Kock y famia 
Anne-Marie Orman 
†Erwin Orman 
Anneke y Eric Semeleer-Orman 
Evelyn Orman 
Ivan Orman y Shareen Tromp 


†Su rumannan den feliz memoria 


Nieta(nan): 
Orlanda Orman y Christopher Blijden 
Roxanne y Igor Kock-Croes 
Kary-Ann Semeleer y Deion Werleman 
Hennely Orman 


Nieto(nan): 
Brian y Haley Semeleer-Davidson 
Rai v/der Dijs y Claudia Dos Santos 
Brandel Bardouille y Xena Semeleer 
Randel y Mark Orman 


Bisanieta(nan): 
Iyona, Izalea Kock 
Elyza, Alyzé Semeleer 
Alyxa v/der Dijs 


Bisanieto: 
Cain v/der Dijs 


Tanta y omonan, primo y primanan, sobrino y 
sobrinanan 


Tata y mama di su nieto(a)nan: 
David v/der Dijs, Bernard Bardouille, Christina 
Gonzalez y Satya Heinze 


Iha(nan): 
Elaine Toppenberg 
Brinchie Chirino 


Su amiga(nan): 
Claudia Heinze 
Regina Kock y Filomena Dubero 


Demas famia: 
Maduro, Orman, Gomez, Semeleer, v/der Dijs, 
Croes, Bardouille, Werleman, Tromp, Pietersz, 
Sambo, Kelly, Quandus, Marchena, Martha, 
Gonzalez, Kock, Cornelie, Zievinger, Davidson, 
Heinze, de Kort, Raghunath, NG, Jansen, Harms 


Ta invita pa acto di condolencia y entiero cual 
lo tuma lugar na Misa San Francisco na Playa 
diahuebs 11 di April 2024 di 9’or pa 11’or di 
mainta. Despues lo sali pa Santana Centraal 
Sabana Basora. 


Nos ta pidi disculpa si den nos tristesa nos por a 
lubida un of otro famia. 
Despues di entiero nos no por ricibi bishita di 
condolencia na cas. 


No para na mi graf y yora. 
Mi no t’ey. Mi no ta drumi. 
Mi ta e tantisimo biento cu ta supla. 
Mi ta e resplandor di diamanta cu riba sneu ta briya. 
Mi ta e luz di solo cu ta riba e maishinan hecho 
Mi ta e yobida suave di fin di aña. 
Mi ta e subida repentino 
di e parhanan silencioso cu ta bula rond 
Ora bo spierta den kietud di mainta. 
Mi ta e streanan suave cu anochi ta briya. 
No para na mi graf y yora. 
Mi no t’ey. Mi no a muri. 


Cu inmenso tristesa na nos curason, pero conforme cu Dios 
su boluntad nos tin e tristo deber di participa fayecimento di: 


Sr. Albino 
Thomas Croes 
Mihor conoci como “Ale” 
*18-09-1937-†3-04-2024 


Na nomber di su yiunan: 
Jeanette D. Croes y Roy Solognier 
†Frederick A. Croes y yiunan 
Gino A. Croes y Maureen Bennett na Hulanda. 


Mayornan: 
†Federico y †Maria Josefa Croes-Hernandis 


Rumannan: 
†Freddy Croes y famia na Hulanda. 
†Carmen Wernet-Croes y † Jacobo Wernet 
†Filomena Lacle-Croes y † Rafael Lacle 
†Juana Cansia Croes 
†Luisa Magriet Croes 


Sobrinonan: 
†Erick Wernet y famia 
Anthony P. Croes 
Emile Croes 
Ermond Lacle 
Sheldon Lacle y Miangely Faro y famia 
Sherwin Lacle 


Nietonan: 
Katiuzka y Robert Lakeman y famia na Hulanda 
Suejean y Shurol Hazel y famia na Hulanda 
Kizzy Liv na Francia 
Moshe, Sarah 
Natselane na Hulanda 
Michenu y yiunan na Hulanda 
Litza y famia na Hulanda. 
Axel y famia 
Gihailyn 
Aldwin na Huanda 


Y bisanietonan na Aruba y Hulanda 


Mama di su yiunan: 
Colastica Henriquez y Enrique Fingal 


Manera famia: 
Zulaica Quanduas y yiunan 


Su iha: 
Olvine Pietersz-Rollock y famia 


Su bon amigonan: 
Renzino Gomez y famia 
Jacky Starke-Eckmeyer y famia 
Persey Jeandor 


Primo y primanan mucho hopi pa menciona, bisiña y conocinan. 
Su ex coleganan na SETAR security 
Un danki special na personal di SABA seccion San Nicolas, 
Faith & Hope 


Demas famia: 
Croes, Solognier, Bennet, de Cuba, Dirksz, Geerman, 
Cardona, Barcarcel-Garcia, Lakeman, Salas, Hazel, Quijada, 
Jacobs, Emerenciana, Hernandis, Wernet, Lacle, Yarzagaray, 
Hernandez, Arends, Kock, Faro, Bareño, Henriquez, Quandus, 
Rollock, Pierersz, Fingal, Gomez, Starke-Eckmeyer, Jeandor 


Ta inivita pa acto di despedida cual lo tuma luga na Olive Tree 
Funeral Care & Crematory na Piedra Plat, diaranson 10 di 
April di 9or pa 11or di mainta. 


Acto di cremacion lo tuma luga den seno familiar. 


Nos ta lamenta cu despues di despedida no ta ricibi bishita di 
condolencia na cas. Nos disculpa si den nos tristesa nos por a 
lubida di menciona un of otro famia y Amistad. 


GRADICIMENTO / INVITACION 


Jacobo G Pourier 


NOS AMOR, ALEGRIA, PILAR DI NOS BIDA 
Duna amor 
Pa ricibi amor 
Bida ta cortico 
Haci bon pa ricibi bon 
Y semper cu un sonrisa 
Amor ta haci tur cos bunita 


Famia Pourier – Figueira ta gradici cada uno cu a 
tuma su tempo pa consola nos 
Sostene nos, bunita mensahenan, Bo presencia 
den e momento doloroso. 


E solo hecho cu Bo persona a haci un oracion pe 
of a tene den Bo pensamento 
Ta haci nos sinti nos mes bendiciona di tabatin un 
persona hopi stima 


Na Aurora funeral Home en especial Lifrancis y 
Sixto Vrolijk di comision di Santana di Sta Cruz 
DANKI PA BOSO SERVICIO 


Alabes nos ta invita Boso pa 3 santo sacrificiodi 
misa cu ta tuma luga na 
Misa MARIA IMMACULADA CONCEPCION 
na Sta Cruz 
Diahuebs : 11 di april pa 7 or di anochi 
Diasabra : 13 di april pa 7 or di anochi 
Diamars : 16 di april pa 7 or di anochi 


CU NOS AMOR , ALEGRIA , PILAR DI NOS BIDA 
SOSEGA NA PAZ DEN BRASA DI SEŇOR 


